**SPININGAVIMO VARŽYBŲ KUPIŠKIO MARIOSE NUOSTATAI**

1. **Varžybų tikslas ir uždaviniai**

Varžybų tikslas – populiarinti mėgėjišką žūklę Lietuvoje.

Varžybų uždaviniai:

* puoselėti tvarios žvejybos tradicijas;
* turiningai leisti laisvalaikį;
* kurti bendradarbiavimo tradicijas tarp TPA LS Kupiškio poskyrio ir Kupiškio r. kūno kultūros ir sporto centro.

II. **Varžybų organizatoriai**

Varžybas organizuoja TPA LS Kupiškio poskyris ir Kupiškio r. kūno kultūros ir sporto centras.

III. **Varžybų vieta ir laikas**

Varžybų vieta: Vėžionių poilsiavietė, Kupiškio raj..

Varžybų laikas: 2023 m. rugpjūčio 26 d.

Varžybų trukmė: 7.00 -14.00 val.

IV. **Varžybų dalyviai**

Varžybų dalyviais gali būti visi norintys, iš anksto užsiregistravę asmenys. Dalyvių amžius neribojamas. Dalyvių registracija vyksta iki rugpjūčio 24 d. 15.00 val. el. paštu [tpakupiskioposkyris@gmail.com](mailto:tpakupiskioposkyris@gmail.com). Nurodant dalyvio vardą, pavardę, el. pašto adresą ir tel nr. **Neužsiregistravę asmenys varžybose dalyvauti negali.**

Varžybos komandinės, komandos sudėtis – du asmenys. **Komandų, dalyvaujančių varžybose, skaičius ribotas. Varžybose dalyvauja pirmosios penkiolika paraiškas pateikusios komandos.**

V**. Varžybų programa**

07.00 – 07.45 val. komandų atvykimas ir registracija Vėžionių poilsiavietėje;

08.00 - varžybų pradžia;

13.00 - varžybų pabaiga;

13:00 – 14:00 rezultatų skaičiavimas, pietūs.

14:00 - nugalėtojai komandinėje ir asmeninėje įskaitoje (didžiausia žuvis) bus apdovanoti Kupiškio rajono savivaldybės ir Kupiškio r. kūno kultūros ir sporto centro įsteigtais prizais.

Varžybų metu kviesime žaisti paplūdimio tinklinį, kornholą, vaišintis žuviene.

VI. **Varžybų taisyklės**

Žvejojama iš valties. SVARBU: varžybų organizatoriai valtimis neaprūpina.

Varžybų metu privaloma laikytis megėjiškos žūklės taisyklių.

Velkiavimas ir vertikalus džigas – draudžiami. Žvejojama vienu įrankiu ir vienu dirbtiniu masalu, sukant ritę. Atsarginių įrankių kiekis neribojamas.

Prieš varžybas bus išduotas žemėlapis su pažymėtu vienu žvejybos sektoriumi visiems žvejams. (Saugumo sumetimais dėl Kupiškio mariose tą pačią dieną vyksiančios būriavimo regatos).

Įskaitinių žuvų kiekis - 20 vnt.

Ešerys – apribojimų nėra.

Lydeka – 50 cm.

Starkis – 45 cm.

Šamas – 75 cm.

**Starto mokestis – 30,00 eurų.** Starto mokestį prašome sumokėti pavedimu iki 2023 m. rugpjūčio 25 d., nurodant mokėjimo paskirtį „Spiningavimo varžybos“, gavėjas - TPA LS Kupiškio poskyris, įmonės kodas 165376777, sąskaita LT745011400014000693. **Starto mokestis naudojamas teisėjavimo paslaugų apmokėjimui, dalyvių maitinimo organizavimui.**

VII. **Baigiamosios nuostatos**

Dalyviai už savo saugumą ir sveikatą atsako patys varžybų dieną pasirašydami registracijos protokole.

Visi varžybų dalyviai sutinka su sąlyga, kad varžybų metu padarytos fotonuotraukos ir filmuota medžiaga gali būti, organizatorių nuožiūra, panaudota žiniasklaidos priemonėse arba reklaminiais tikslais.

Daugiau informacijos gausite telefonu Linas Dovydėnas 8-616-22380.

**Servo per Amikeco**